als_Latn dik_Latn sag_Latn
Kryeministri Edi Rama ishte i ftuar në ‘Dritare’ me Rudina Xhungën, ndërsa kreu i Kuvendit, Ilir Meta ishte përballë një paneli gazetarësh në ‘Opinion’.
Rama dhe Meta u përballën me të njëjtat pyetje, lidhur me prishjen e koalicionit, ndërhyrjen e LSI-së në ‘tepsi’, incidentet gjatë fushatës, marrëdhënien me Bashën dhe me qytetarët.
Rama tha se LSI-ja nuk do jetë më në pushtet pas datës 25 qershor, duke shtuar se cilado qoftë formula e qeverisjes LSI-ja nuk do jetë pjesë e saj.
Rama shtoi se LSI-ja merr vota sepse jep vende pune.
Kush e voton atë parti për vendin e punës, apo për premtimin për punë duhet të ndërrojë qasje sepse LSI nuk do të jetë më në pushtet pas datës 25 qershor. Kjo është gjëja e vetme e sigurt pas 25 qershorit. LSI nuk do të ketë më vend, në çfarëdolloj forme që do të ndërtohet qeveria e Shqipërisë”, – tha Rama.
Meta i ktheu përgjigje duke i kujtuar se do kërkojë sërish falje. Meta e la të hapur bashkëpunimin me PS-në, por jo me Ramën.
Rama ka kërkuar falje dhe do kërkojë prapë. Nuk e di nëse do të pranojë Petrit Vasili. Rama ka thënë se e ka mbyllur me LSI-në, ndërsa ne i themi që me Ramën s’ka më, ndërsa me PS-në po. Ka një problem midis Ramës dhe demokracisë, transparencës, debatit me kundërshtarët e partnerët. Ky është problemi që kemi ne” – tha Meta.
Ndërkohë që Rama argumentonte se krisja e koalicionit nisi që prej reformës në drejtësi, Meta jepte një tjetër version.
Ai tha se ftesa e Ramës për një koalicion të ri, artikulohej në formë presioni se PS-ja i merrte 71 mandate dhe pa LSI-në, por asnjëherë nuk ka patur një ftesë serioze për të diskutuar.
Së pari ne kishim një marrëveshje 4 vjeçare. Ne kemi kërkuar që të analizohet kjo marrëveshje që të bëhej një e re sepse ne kemi pasur përplasje. Por ne kemi pranuar në fund pas çdo përplaje ato që ka thënë PS se kështu ishte marrëveshja.
Asnjëherë ne nuk kemi pasur një ftesë serioze për koalicion dhe nga ana tjetër PS nuk iu përgjigj kurrë kërkesës së LSI për të bërë një vlerësim,”-tha Meta.
Ndërkohë që Rama fliste për timonin, duke e quajtur një moment historik,se partitë e vogla janë sisteme klanore me qëllim ‘tepsinë’, Meta tha se tepsia është shpikja e Ramës në mungesë të një bilanci konkret.
Nuk duam të fitojmë, duam timonin. Dëshironi të merrni shtetin në dorë dhe ta bëni tuajin?
Nëse po, atëherë mos votoni partitë e vogla sepse janë sisteme të mbyllura klanore dhe farefisnore ku një grusht njerëzish menaxhon pjesën e tepsisë së pushtetit.
Ato nuk bëjnë asgjë dhe nuk kanë çfarë bëjnë sepse nuk lindin për të bërë gjëra, por lindin për pushtet,”-tha Rama.
Akuzave për punësime në administratë nga LSI-ja Meta u përgjigj duke thënë se hipotekat që Rama sulmon drejtohen nga njerëzit e Rilindjes.
Rama duke qenë se e ka të vështirë të dalë me një bilanc, shpik tepsi. Është shtuar borxhi me 1 mld lekë. Ai e ka të vështirë të dalë me një bilanc konkret. Se për çfarë e ka penguar LSI, të luftojë drogën? Jo. ALUIZNI-n e ka pas Rama, hipotekën e Tiranës, Durrësit, Vlorës, Beratit, 80% të hipotekave e ka pas Rama”,
Rama nxitoi që gjatë intervistës të nxirrte një video e cila tregonte karriget bosh në mitingun e LSI-së në Berat.
Më çuan një video qëparë, por që është shumë interesante, për forcën e parë e të paparë në Berat. Gjatë kohës që fliste njëri në mitingun madhështor, nuk kishte asnjë njeri”, tha Rama.
Meta e ndoqi live këtë moment, dhe ironizoi me Blendi Klosin, i cili sipas tij, kishte dërguar një video të montuar në media dhe tek Rama, duke e quajtur ‘kumarxhi’.
Po me atë kumarxhi merresh ti, që ndërron qarkun në çdo zgjedhje, njëherë andej, njëherë këtej? Mos u merr me atë bixhozxhi”, iu drejtua Meta, Fevziut.
Për Ramën, Meta tha se është një njeri i dëshpëruar.
Atje kanë qenë 3 mijë karrige dhe ishin 10 mije veta. Kjo tregon një dëshpërim të madh të tij. Në fakt ka ngelur tek kryetari i bashkisë,” -tha Meta.
/Hashtag.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn